INET เตรียม “สปินออฟ” บ.ร่วมทุน เข้าตลาดปี 67-68 หนุนศักยภาพโต
INET ร่วมงาน Opportunity Day แย้มกลยุทธ์การดำเนินงานปีนี้ พร้อมรุกตลาด Local Platform เพื่อทำ Digital Transformation ให้หน่วยงานภาครัฐและภาคเอกชน เตรียมนำบริษัทร่วมทุนเข้าระดมทุน สนับสนุนศักยภาพการเติบโตสม่ำเสมอ
INET ร่วมงาน Opportunity Day แย้มกลยุทธ์การดำเนินงานปีนี้ พร้อมรุกตลาด Local Platform เพื่อทำ Digital Transformation ให้หน่วยงานภาครัฐและภาคเอกชน เตรียมนำบริษัทร่วมทุนเข้าระดมทุน สนับสนุนศักยภาพการเติบโตสม่ำเสมอ
3 เม.ย. 2566

นายวัลล์ชัย เวชชีวะดำรงค์ รองกรรมการผู้จัดการ บริษัท อินเทอร์เน็ตประเทศไทย จำกัด (มหาชน) หรือ INET นำเสนอผลการดำเนินงานประจำปี 2565 และแผนการดำเนินธุรกิจปี 2566 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference โดยระบุว่า บริษัทฯ มุ่งเน้นในการพัฒนาธุรกิจด้าน Cloud Service พร้อมรุกตลาด Local Platform เพื่อทำ Digital Transformation ให้หน่วยงานภาครัฐและภาคเอกชน ทั้งกลุ่มโรงพยาบาล สถาบันการศึกษา เป็นต้น
นอกจากนี้ บริษัทฯ ยังอยู่ระหว่างเตรียมความพร้อมเพื่อนำบริษัทร่วมทุน ทั้ง บริษัท วัน อิเล็กทรอนิกส์ บิลลิ่ง จำกัด (มหาชน) เข้าระดมทุนในตลาด LiVE Exchange ภายในไตรมาส 1/2567 และบริษัท ไอเน็กซ์ บรอดแบนด์ จำกัด เข้าระดมทุนในตลาด mai ภายในปี 2568 ซึ่งทั้ง 2 บริษัทนี้ เป็นบริษัทที่มีศักยภาพในการเติบโต มีปัจจัยพื้นฐานที่แข็งแกร่ง และมีรายได้เติบโตอย่างสม่ำเสมอ
 